ΠΙΝΑΚΑΣ ΠΕΡΙΕΧΟΜΕΝΩΝ

1. ΔΙΑΔΙΚΑΣΙΑ ΠΡΟΫΠΟΛΟΓΙΣΜΟΥ 3

2. ΤΑΜΕΙΑΚΗ ΚΑΤΑΣΤΑΣΗ ΚΑΙ ΔΙΑΧΕΙΡΙΣΗ ΤΩΝ ΠΙΣΤΩΣΕΩΝ 5

3. ΕΚΤΕΛΕΣΗ ΤΟΥ ΠΡΟΫΠΟΛΟΓΙΣΜΟΥ ΤΟΥ ΕΓΤΕ ΓΙΑ ΤΟ 2010 9

4. ΣΧΟΛΙΑ ΓΙΑ ΤΗΝ ΕΚΤΕΛΕΣΗ ΤΟΥ ΠΡΟΫΠΟΛΟΓΙΣΜΟΥ 2010 ΤΟΥ ΕΓΤΕ 10

5. ΕΚΤΕΛΕΣΗ ΤΟΥ ΛΟΓΑΡΙΑΣΜΟΥ ΕΣΟΔΩΝ ΕΙΔΙΚΟΥ ΠΡΟΟΡΙΣΜΟΥ 12

6. ΚΑΤΑΝΟΜΗ ΑΝΑ ΤΥΠΟ ΔΑΠΑΝΩΝ 13

Παράρτημα 1 Παράρτημα 2 Παράρτημα 3 Παράρτημα 4-I Παράρτημα 4-II Παράρτημα 5 Παράρτημα 6 | Διαδικασία προϋπολογισμού για το 2010 - Πιστώσεις ανάληψης υποχρεώσεων ΕΓΤΕ Ποσοστό του προϋπολογισμού του ΕΓΤΕ στον προϋπολογισμό της ΕΕ από το 2004 μέχρι το 2010 Ανάλυση της εκτέλεσης του προϋπολογισμού του ΕΓΤΕ – Οικονομικό έτος 2010 Ανάλυση της εκτέλεσης του προϋπολογισμού του ΕΓΤΕ – Οικονομικό έτος 2010. Έσοδα ειδικού προορισμού. C4 Ανάλυση της εκτέλεσης του προϋπολογισμού του ΕΓΤΕ – Οικονομικό έτος 2010. Έσοδα ειδικού προορισμού. C5 Ανάλυση της εκτέλεσης του προϋπολογισμού του ΕΓΤΕ ανά κεφάλαιο και ανά κράτος μέλος – Οικονομικό έτος 2010 Εξέλιξη της κατανομής των δαπανών του ΕΓΤΕ κατά τα οικονομικα ετη 2005 έως 2010 |

Σημείωση: Η παρούσα έκθεση συνοδεύεται από αναλυτικό έγγραφο εργασίας της Επιτροπής. Το πλήρες κείμενο του παρόντος εγγράφου εργασίας (στην αγγλική γλώσσα) και οι συνημμένοι πίνακες (στην αγγλική γλώσσα) θα είναι επίσης διαθέσιμα στον δικτυακό τόπο της ΓΔ Γεωργίας στον κόμβο Europa (http://ec.europa.eu/agriculture/fin/finrep_en.htm). |

ΔΙΑΔΙΚΑΣΙΑ ΠΡΟΫΠΟΛΟΓΙΣΜΟΥ[1]

Προσχέδιο προϋπολογισμού 2010

Το προσχέδιο προϋπολογισμού (ΠΣΠ) του 2010 εγκρίθηκε από την Επιτροπή και προτάθηκε στην αρμόδια για τον προϋπολογισμό αρχή στις 29.4.2009. Οι πιστώσεις ανάληψης υποχρεώσεων που προτάθηκαν για το Ευρωπαϊκό Γεωργικό Ταμείο Εγγυήσεων (ΕΓΤΕ), οι οποίες χρηματοδοτούνται από τον τομέα 2 των δημοσιονομικών προοπτικών της περιόδου 2007-2013, ανέρχονται σε43.744,9 εκατ. ευρώ.

Σχέδιο προϋπολογισμού 2010

Τον Ιούλιο του 2009 το Συμβούλιο ενέκρινε το σχέδιο προϋπολογισμού του 2010. Οι πιστώσεις ανάληψης υποχρεώσεων του ΕΓΤΕ μειώθηκαν κατά 354,9 εκατ. ευρώ σε σύγκριση με το προσχέδιο του προϋπολογισμού, σε 43.389,98 εκατ. ευρώ.

Διορθωτική επιστολή για το 2010

Τον Οκτώβριο του 2009 η Επιτροπή ενέκρινε τη διορθωτική επιστολή αριθ. 2 σχετικά με το ΠΣΠ 2010, καθορίζοντας το ύψος των πιστώσεων ανάληψης υποχρεώσεων για το ΕΓΤΕ σε44.049,8 εκατ. ευρώ, ποσό που ήταν υψηλότερο κατά 304,9 εκατ. ευρώ σε σύγκριση με το προσχέδιο προϋπολογισμού. Η εν λόγω αύξηση αφορούσε κυρίως ποσό 280 εκατ. ευρώ το οποίο προβλεπόταν για την ειδική στήριξη του γαλακτοκομικού τομέα μετά την κρίση στον εν λόγω τομέα.

Έγκριση του προϋπολογισμού για το 2010

Το Συμβούλιο προέβη στη δεύτερη ανάγνωση τον Νοέμβριο του 2009. Οι πιστώσεις ανάληψης υποχρεώσεων του ΕΓΤΕ καθορίστηκαν σε 43.818,8 εκατ. ευρώ, δηλαδή μειώθηκαν κατά 231 εκατ. ευρώ, σε σύγκριση με το επίπεδο που προβλεπόταν στη διορθωτική επιστολή2, η οποία περιελάμβανε 300 εκατ. ευρώ για την ειδική στήριξη του γαλακτοκομικού τομέα καθώς και αύξηση των αρνητικών δαπανών που συνδέονται με τη λογιστική εκκαθάριση των λογαριασμών του ΕΓΤΕ κατά 230 εκατ. ευρώ.

Το Ευρωπαϊκό Κοινοβούλιο ενέκρινε τον προϋπολογισμό του 2010 στη σύνοδο της ολομέλειας τον Δεκέμβριο του 2009.

Οι πιστώσεις ανάληψης υποχρεώσεων του ΕΓΤΕ που ψηφίστηκαν ανέρχονταν σε 43.819.8 εκατ. ευρώ. Από το συνολικό αυτό ποσό, προβλέπονταν πιστώσεις ανάληψης υποχρεώσεων ύψους 4.395,3 εκατ. ευρώ για μέτρα παρέμβασης στην αγορά βάσει του κεφαλαίου 05 02, ενώ προβλέπονταν πιστώσεις 39.273,0 εκατ. ευρώ για άμεσες ενισχύσεις βάσει του κεφαλαίου 05 03. Επιπλέον, ο προϋπολογισμός του 2010 προέβλεπε πιστώσεις ανάληψης υποχρεώσεων ύψους 371,9 εκατ. ευρώ για τον τομέα πολιτικής 17 (Υγεία και προστασία των καταναλωτών) και 30,5 εκατ. ευρώ για τον τομέα πολιτικής 11 (Θαλάσσιες υποθέσεις και αλιεία).

Περισσότερες πληροφορίες περιλαμβάνονται στο παράρτημα 1.

Έσοδα ειδικού προορισμού του ΕΓΤΕ [2]

Σύμφωνα με τις διατάξεις του άρθρου 34 του κανονισμού (ΕΚ) αριθ. 1290/2005 για τη χρηματοδότηση της ΚΓΠ, τα έσοδα που προέρχονται από δημοσιονομικές διορθώσεις στο πλαίσιο αποφάσεων εκκαθάρισης ως προς τη συμμόρφωση, από παρατυπίες και από την εισφορά επί του γάλακτος χαρακτηρίζονται έσοδα ειδικού προορισμού που διατίθενται για τη χρηματοδότηση των δαπανών του ΕΓΤΕ. Αυτά τα έσοδα ειδικού προορισμού μπορούν να χρησιμοποιηθούν, εν όλω ή εν μέρει, για να καλύψουν τη χρηματοδότηση των δαπανών του ΕΓΤΕ, εάν οι πιστώσεις του προϋπολογισμού που χορηγούνται από την αρμόδια για τον προϋπολογισμό αρχή δεν επαρκούν για να χρηματοδοτήσουν τις δαπάνες που πραγματοποιούνται από τα κράτη μέλη. Εάν δεν χρησιμοποιηθεί είτε το σύνολο είτε μέρος των εσόδων αυτών, τότε μεταφέρεται αυτόματα στο επόμενο οικονομικό έτος, για να χρηματοδοτήσει δημοσιονομικές ανάγκες του έτους εκείνου.

Τη στιγμή της κατάρτισης του προϋπολογισμού 2010 έγινε εκτίμηση των ανωτέρω εσόδων, τόσο για το ποσό που αναμενόταν να συγκεντρωθεί στη διάρκεια του οικονομικού έτους 2010, όσο και για το ποσό που αναμενόταν να μεταφερθεί από το οικονομικό έτος 2009 στο οικονομικό έτος 2010. Το κατ’ εκτίμηση αυτό ποσό ελήφθη υπόψη όταν η αρμόδια για τον προϋπολογισμό αρχή ενέκρινε τις πιστώσεις του προϋπολογισμού 2010. Συγκεκριμένα:

- Τα έσοδα από τις διορθώσεις στο πλαίσιο της εκκαθάρισης ως προς τη συμμόρφωση και από τις παρατυπίες εκτιμήθηκαν σε 600,0 εκατ. ευρώ και σε 91,0 εκατ. ευρώ, αντιστοίχως, ενώ οι εισπράξεις από την εισφορά επί του γάλακτος εκτιμήθηκαν σε 98,0 εκατ. ευρώ. Έτσι, το συνολικό ποσό των εσόδων ειδικού προορισμού που αναμένεται να συγκεντρωθεί στη διάρκεια του οικονομικού έτους 2010 υπολογίστηκε κατ’ εκτίμηση σε 789,0 εκατ. ευρώ.

- Το ποσό των εσόδων ειδικού προορισμού που αναμένεται να μεταφερθεί από τη χρήση 2009 στη χρήση 2010 υπολογίστηκε κατ’ εκτίμηση σε 133,0 εκατομμύρια ευρώ.

Το συνολικό ποσό των 922,0 εκατ. ευρώ ελήφθη υπόψη με την κατά 222,0 εκατομμύρια ευρώ μείωση των πιστώσεων που ζητήθηκαν για τα επιχειρησιακά ταμεία ως προς οργανώσεις παραγωγών στον τομέα των οπωροκηπευτικών και κατά 700,0 εκατ. ευρώ για το καθεστώς ενιαίας ενίσχυσης. Αφού ελήφθησαν υπόψη τα ποσά αυτά, η αρμόδια για τον προϋπολογισμό αρχή χορήγησε τελικά πιστώσεις ύψους 547,0 εκατ. ευρώ και 28.480,0 εκατ. ευρώ, αντιστοίχως, για τα καθεστώτα αυτά.

Προσωρινά ποσά αναδιάρθρωσης στον τομέα της ζάχαρης [3]

Τα προσωρινά ποσά αναδιάρθρωσης στον τομέα της ζάχαρης, τα οποία προβλέπονται στο άρθρο 11 του κανονισμού αριθ. 320/2006 του Συμβουλίου, αντιμετωπίζονται ως έσοδα ειδικού προορισμού με σκοπό τη χρηματοδότηση της ενίσχυσης για την αναδιάρθρωση του τομέα της ζάχαρης και άλλων ενισχύσεων που προβλέπονται για το ταμείο αναδιάρθρωσης στον τομέα της ζάχαρης. Για κάθε περίοδο εμπορίας, αρχής γενομένης από την περίοδο 2006/07 και μέχρι το 2008/09, τα ανωτέρω ποσά αφορούν τις ποσοστώσεις ζάχαρης, σιροπιού ινουλίνης και ισογλυκόζης που ευρίσκονται στην κατοχή εμπορευόμενων σε κάθε κράτος μέλος και πρόκειται να καταβληθούν από τα κράτη μέλη στο Ταμείο σε δύο δόσεις, με αντίστοιχες προθεσμίες τις 31 Μαρτίου και τις 30 Νοεμβρίου εκάστου έτους.

Τη στιγμή της κατάρτισης του προϋπολογισμού 2010, τα έσοδα αυτά, που αναμενόταν να μεταβιβαστούν στον προϋπολογισμό της ΕΕ εντός του έτους, υπολογίστηκαν κατ’ εκτίμηση σε 606,8 εκατ. ευρώ. Ταυτόχρονα, ποσό ύψους 717,9 εκατ. ευρώ αναμενόταν να μεταφερθεί από το οικονομικό έτος 2009 στο οικονομικό έτος 2010.

Ποσοστό του προϋπολογισμού του ΕΓΤΕ στον συνολικό προϋπολογισμό της ΕΕ

Το τελικό ποσοστό του προϋπολογισμού του ΕΓΤΕ (πιστώσεις ανάληψης υποχρεώσεων) στον συνολικό προϋπολογισμό της ΕΕ κατά την περίοδο 2004-2010 εμφανίζεται στο παράρτημα 2.

ΤΑΜΕΙΑΚΗ ΚΑΤΑΣΤΑΣΗ ΚΑΙ ΔΙΑΧΕΙΡΙΣΗ ΤΩΝ ΠΙΣΤΩΣΕΩΝ

Διαχείριση των πιστώσεων

Διαθέσιμες πιστώσεις για το οικονομικό έτος 2010:

Σε ευρώ |

Τμήμα δαπανών του προϋπολογισμού (1) | Πιστώσεις ανάληψης υποχρεώσεων | Πιστώσεις πληρωμών | Τμήμα εσόδων του προϋπολογισμού (ΕΕΠ) (2) | Προγνώσεις |

1. Αρχικές πιστώσεις για το ΕΓΤΕ | 43 819 801 768 | 43 917 807 586 | 1. Εκκαθάριση ως προς τη συμμόρφωση | 600 000 000 |

2. Διορθωτικοί προϋπολογισμοί | 0 | 0 | 2. Παρατυπίες | 91 000 000 |

3. Υποσύνολο αρχικών πιστώσεων για το ΕΓΤΕ εκ των οποίων | 43 819 801 768 | 43 917 807 586 |

3α. Πιστώσεις υπό καθεστώς επιμερισμένης διαχείρισης (εκτός ΜΜΑΑ ΕΕ-10) (3) | 43 360 100 000 | 43 360 100 000 | 3. Υπερεισφορά από παραγωγούς γάλακτος | 98 000 000 |

3β. Πιστώσεις υπό καθεστώς κεντρικής διαχείρισης (4) | 459 701 768 | 341 107 586 | 4. Προσωρινά ποσά αναδιάρθρωσης στον τομέα της ζάχαρης (5) | 607 000 000 |

3γ. Πιστώσεις για ΜΜΑΑ ΕΕ-10 | 0 | 216 600 000 | Συνολική πρόβλεψη ΕΕΠ | 1 396 000 000 |

4. Μεταφορά πιστώσεων προς / από το ΕΓΤΕ κατά τη διάρκεια του έτους | -83 529 | 45 666 471 |

5. Τελικές πιστώσεις για το ΕΓΤΕ εκ των οποίων | 43 819 718 239 | 43 963 474 057 |

5α. Πιστώσεις υπό καθεστώς επιμερισμένης διαχείρισης (εκτός ΜΜΑΑ ΕΕ-10) | 43 360 100 000 | 43 360 100 000 |

5β. Πιστώσεις υπό καθεστώς κεντρικής διαχείρισης | 459 618 239 | 400 024 057 |

5γ. Πιστώσεις για ΜΜΑΑ ΕΕ-10 (6) | 0 | 203 350 000 |

(1) Πιστώσεις που ενεγράφησαν στον προϋπολογισμό του 2010, λαμβανομένων υπόψη των εσόδων ειδικού προορισμού προς είσπραξη το 2010 και των εσόδων που μεταφέρονται από το 2009 στο 2010 σύμφωνα με το άρθρο 10 του κανονισμού (ΕΚ) αριθ. 1605/2002 του Συμβουλίου. (2) ΕΕΠ: Έσοδα ειδικού προορισμού προς είσπραξη. Δεν εγγράφεται κανένα ποσό εσόδων στη γραμμή εσόδων (p.m.)[4], αλλά το προβλεπόμενο ποσό αναφέρεται στις παρατηρήσεις του προϋπολογισμού. (3) ΜΜΑΑ: Μεταβατικό Μέσο Αγροτικής Ανάπτυξης για την ΕΕ-10. (4) Το 80% των πιστώσεων ανάληψης υποχρεώσεων αφορά τις δαπάνες για κτηνιατρικά και φυτοϋγειονομικά μέτρα του τομέα πολιτικής 17 - Υγεία και προστασία των καταναλωτών. Το υπόλοιπο αφορά εξίσου τις δαπάνες για τη στρατηγική και τον συντονισμό πολιτικής του τομέα πολιτικής 05 – Γεωργία και αγροτική ανάπτυξη και τις δαπάνες για τις αλιευτικές αγορές του τομέα πολιτικής 11 – Θαλάσσιες υποθέσεις και αλιεία. (5) Τα έσοδα αυτά χρησιμοποιούνται για την παροχή πιστώσεων για την καταβολή ενισχύσεων από το Ταμείο Αναδιάρθρωσης στον τομέα της Ζάχαρης. (6) Κατά τη διάρκεια του οικονομικού έτους, οι αρχικές πιστώσεις πληρωμών ύψους 216,6 εκατ. ευρώ μειώθηκαν σε 203,35 εκατ. ευρώ σύμφωνα με τον διορθωτικό προϋπολογισμό αριθ. 10/2009 μέσω εσωτερικής μεταφοράς πιστώσεων του προϋπολογισμού. |

Εκτέλεση των διαθέσιμων πιστώσεων για το οικονομικό έτος 2010:

Σε ευρώ |

Εκτέλεση των πιστώσεων ανάληψης υποχρεώσεων | Εκτέλεση των πιστώσεων πληρωμών |

Επιμερισμένη διαχείριση (μη διαχωριζόμενες πιστώσεις): | 43 932 376 108,90 | 43 932 376 108,90 |

Δαπάνες υπό καθεστώς κεντρικής διαχείρισης (1) | 443 936 238,44 | 344 004 974,21 |

ΜΜΑΑ ΕΕ-10 | 0,00 | 199 348 292,50 |

Σύνολο (συμπεριλαμβανομένου του Ταμείου Αναδιάρθρωσης στον τομέα της Ζάχαρης) Ταμείο Αναδιάρθρωσης στον τομέα της Ζάχαρης Σύνολο (εκτός του Ταμείου Αναδιάρθρωσης στον τομέα της Ζάχαρης) | 44 376 312 347,34 330 297 466,97 44 046 014 880,37 | 44 475 729 375,61 330 297 466,97 44 145 431 908,64 |

(1) Στις συνολικές δαπάνες υπό καθεστώς κεντρικής διαχείρισης περιλαμβάνεται ποσό 4,98 εκατ. ευρώ χρηματοδοτούμενο από τα έσοδα ειδικού προορισμού.

Για το οικονομικό έτος 2010, η εκτέλεση των πιστώσεων ανάληψης υποχρεώσεων ανήλθε σε 44.376.312.347,34 ευρώ και η εκτέλεση των πιστώσεων πληρωμών σε 44.475.729.375,61 ευρώ.

Εκτέλεση του προϋπολογισμού - Δαπάνες υπό καθεστώς κεντρικής διαχείρισης που πραγματοποιήθηκαν από την Επιτροπή

Σε ευρώ |

Δαπάνες υπό καθεστώς κεντρικής διαχείρισης | Πιστώσεις ανάληψης υποχρεώσεων | Αποδεσμεύσεις | Πιστώσεις πληρωμών | Πιστώσεις μεταφερθείσες στο 2011 (2) |

Πιστώσεις 2003 (C1) (1) | 459 618 239,00 | - | 400 024 057,00 | - |

Εκτέλεση (C1) | 438 956 113,58 | - | 314 076 513,37 | 31 740 465,18 |

Ακυρωθείσες πιστώσεις | 20 662 125,42 | - | 85 947 543,63 | - |

(1) Συμπεριλαμβάνονται οι μεταφορές πιστώσεων προς / από το ΕΓΤΕ: -83.529 ευρώ για τις πιστώσεις ανάληψης υποχρεώσεων και 58.916.471 ευρώ για τις πιστώσεις πληρωμών (2) Μεταφορά στο 2011 μόνο για μη διαχωριζόμενες πιστώσεις |

Στον προϋπολογισμό του 2010 προβλέπονταν πιστώσεις ανάληψης υποχρεώσεων ύψους 459,6 εκατ. ευρώ για δαπάνες υπό καθεστώς κεντρικής διαχείρισης. Το 2010 ανελήφθησαν υποχρεώσεις για ποσό 439 εκατ. ευρώ. Το υπόλοιπο των πιστώσεων αυτών, ήτοι 20,6 εκατ. ευρώ, ακυρώθηκε. Το 80% περίπου των πιστώσεων ανάληψης υποχρεώσεων αφορά δαπάνες για κτηνιατρικά και φυτοϋγειονομικά μέτρα του τομέα πολιτικής 17 - Υγεία και προστασία των καταναλωτών. Το υπόλοιπο αφορά εξίσου τις δαπάνες για τη στρατηγική και τον συντονισμό πολιτικής του τομέα πολιτικής 05 – Γεωργία και αγροτική ανάπτυξη και τις δαπάνες για τις αλιευτικές αγορές του τομέα πολιτικής 11 – Θαλάσσιες υποθέσεις και αλιεία.

Από το 2007 οι περισσότερες πιστώσεις ΕΓΤΕ για τις δαπάνες υπό καθεστώς κεντρικής διαχείρισης που πραγματοποιούνται από την Επιτροπή είναι διαχωριζόμενες πιστώσεις, σύμφωνα με το άρθρο 149 του δημοσιονομικού κανονισμού. Οι αυτόματες μεταφορές στο 2011, που αφορούν μόνο μη διαχωριζόμενες πιστώσεις, ανέρχονται σε 31,7 εκατ. ευρώ.

Μηνιαίες πληρωμές

Μηνιαίες πληρωμές προς τα κράτη μέλη

Μηνιαίες προκαταβολές με βάση τις προβλεπόμενες δαπάνες

Ο κανονισμός (ΕΚ) αριθ. 1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής[5] ορίζει στο άρθρο 15 ότι « οι μηνιαίες πληρωμές εκτελούνται από την Επιτροπή για τις δαπάνες που πραγματοποίησαν οι διαπιστευμένοι οργανισμοί πληρωμών των κρατών μελών στη διάρκεια του μήνα αναφοράς ». Οι μηνιαίες πληρωμές καταβάλλονται σε κάθε κράτος μέλος το αργότερο την τρίτη εργάσιμη ημέρα του μεθεπόμενου μήνα από εκείνον στη διάρκεια του οποίου πραγματοποιήθηκαν οι δαπάνες.

Οι μηνιαίες πληρωμές αποτελούν επιστροφή καθαρών δαπανών (μετά την αφαίρεση των εσόδων), οι οποίες έχουν ήδη εκτελεστεί και κοινοποιούνται μέσω των μηνιαίων δηλώσεων που διαβιβάζουν τα κράτη μέλη[6]. Η μηνιαία λογιστική καταχώριση δαπανών και εσόδων υπόκειται σε ελέγχους και διορθώσεις με βάση τη λεπτομερή δήλωση[7]. Επιπλέον, οι πληρωμές αυτές καθίστανται οριστικές μετά τις αποφάσεις εκκαθάρισης των λογαριασμών.

Οι πληρωμές που πραγματοποίησαν τα κράτη μέλη από τις 16.10.2009 μέχρι τις 15.10.2010 καλύπτονται από το σύστημα των μηνιαίων πληρωμών. Οι υπόλοιπες πληρωμές πραγματοποιούνται απευθείας από την Επιτροπή για περιορισμένο αριθμό μέτρων.

Για το οικονομικό έτος 2010 το συνολικό καθαρό ποσό των μηνιαίων πληρωμών ανήλθε σε 42.315.080.082,3 ευρώ.

Αποφάσεις σχετικά με τις μηνιαίες πληρωμές το 2010

Για το οικονομικό έτος 2010, η Επιτροπή εξέδωσε δώδεκα αποφάσεις σχετικά με τις μηνιαίες πληρωμές. Επιπλέον, τον Δεκέμβριο του 2010 εξεδόθη μία ακόμη απόφαση μηνιαίας πληρωμής για την προσαρμογή αυτών που είχαν ήδη καταβληθεί με βάση το σύνολο των δαπανών που είχαν καταλογιστεί στο εν λόγω οικονομικό έτος.

ΕΚΤΕΛΕΣΗ ΤΟΥ ΠΡΟΫΠΟΛΟΓΙΣΜΟΥ ΤΟΥ ΕΓΤΕ ΓΙΑ ΤΟ 2010

Εισαγωγή

Το έτος 2010 όσον αφορά τη γεωργία χαρακτηρίστηκε από αύξηση των τιμών της γεωργικής παραγωγής, τόσο στην ΕΕ όσο και στις διεθνείς αγορές. Η ευνοϊκή κατάσταση στις γεωργικές αγορές ενισχύθηκε περαιτέρω από τη γενική οικονομική κατάσταση σε παγκόσμιο επίπεδο με τη σταδιακή ανάδυση των χωρών από τη βαθύτερη ύφεση που παρατηρήθηκε εδώ και πολλές δεκαετίες. Το ύψος των δαπανών του ΕΓΤΕ και η χρήση των διαθέσιμων πιστώσεων ανάληψης υποχρεώσεων για μέτρα παρέμβασης στην αγορά, που παρέμεινε σχεδόν στο επίπεδο του 2009, επηρεάστηκαν κυρίως από τις αυξημένες ανάγκες κάλυψης της παρέμβασης στον τομέα των σιτηρών, τα επιχειρησιακά ταμεία για οργανώσεις παραγωγών στον τομέα των οπωροκηπευτικών και την καταβολή ενισχύσεων για τα μέτρα που έλαβε η Επιτροπή στον γαλακτοκομικό τομέα το 2009. Όσον αφορά τις άμεσες ενισχύσεις, το ύψος των δαπανών του ΕΓΤΕ ήταν υψηλότερο σε σύγκριση με εκείνο του 2009 λόγω της συνεχιζόμενης σταδιακής εφαρμογής των εν λόγω ενισχύσεων στην ΕΕ-12 το 2010.

Η απορρόφηση πιστώσεων του προϋπολογισμού ΕΓΤΕ

Η εκτέλεση του προϋπολογισμού ανήλθε σε 44.046,0 εκατ. ευρώ. Οι δαπάνες αυτές χρηματοδοτήθηκαν από τις αρχικές πιστώσεις του προϋπολογισμού, με χρησιμοποίηση ολόκληρου του ποσού των εσόδων ειδικού προορισμού, ύψους 141,7 εκατ. ευρώ, που μεταφέρθηκε από το 2009, και μέρους των εσόδων ειδικού προορισμού που εισπράχθηκαν κατά το 2010 και τα οποία ανήλθαν σε105,4 εκατ. ευρώ επί συνόλου 1.010,5 εκατ. ευρώ.

Στον τομέα πολιτικής 05 (Γεωργία και αγροτική ανάπτυξη), οι δαπάνες για μέτρα παρέμβασης στην αγορά ανήλθαν σε 3.983,8 εκατ. ευρώ και για άμεσες ενισχύσεις σε 39.675,7 εκατ. ευρώ. Οι δαπάνες που πραγματοποιήθηκαν για τις άμεσες ενισχύσεις υπερέβησαν τις πιστώσεις του προϋπολογισμού που είχαν ψηφιστεί και καλύφθηκαν εν μέρει με μεταφορές πιστώσεων από άλλες θέσεις του προϋπολογισμού και εν μέρει από τα έσοδα που είχαν διατεθεί για τον προϋπολογισμό του ΕΓΤΕ.

Επιπλέον, το προαναφερόμενο συνολικό ποσό της εκτέλεσης περιλαμβάνει δαπάνες για μέτρα παρέμβασης στις αγορές αλιευτικών προϊόντων ύψους 30,4 εκατ. ευρώ, καθώς και δαπάνες για κτηνιατρικά και φυτοϋγειονομικά μέτρα ύψους 359,9 εκατ. ευρώ[8].

Περισσότερες λεπτομέρειες σχετικά με την εκτέλεση του προϋπολογισμού ανά τομέα πολιτικής περιλαμβάνονται στο παράρτημα 3.

Στο παράρτημα 5 παρουσιάζεται κατανομή των δαπανών του ΕΓΤΕ για τα μέτρα παρέμβασης στην αγορά, τις άμεσες ενισχύσεις και τον λογιστικό έλεγχο των γεωργικών δαπανών ανά άρθρο και ανά κράτος μέλος.

ΣΧΟΛΙΑ ΓΙΑ ΤΗΝ ΕΚΤΕΛΕΣΗ ΤΟΥ ΠΡΟΫΠΟΛΟΓΙΣΜΟΥ 2010 ΤΟΥ ΕΓΤΕ

Ακολουθούν σύντομα σχόλια σχετικά με την εκτέλεση των πιστώσεων του γεωργικού προϋπολογισμού με βάση τα λεπτομερή στοιχεία του παραρτήματος 3.

Κεφάλαιο 05 02: Παρεμβάσεις στις γεωργικές αγορές

Εισαγωγή

Οι συνολικές πληρωμές για τον τομέα αυτόν του προϋπολογισμού ανήλθαν σε 3.983,8 εκατ. ευρώ και χρηματοδοτήθηκαν από τις πιστώσεις που είχαν ψηφιστεί, ύψους4.395,3 εκατ. ευρώ. Οι πιστώσεις που ανοίχθηκαν κατ’ αυτόν τον τρόπο μεταφέρθηκαν σε άλλες θέσεις του προϋπολογισμού για την κάλυψη των πρόσθετων δαπανών που απαιτούνται για το καθεστώς ενιαίας ενίσχυσης και για τη λογιστική εκκαθάριση των λογαριασμών του ΕΓΤΕ. Όσον αφορά τα έσοδα ειδικού προορισμού, χρησιμοποιήθηκε ποσό ύψους 1,9 εκατ. ευρώ για την κάλυψη των δαπανών που πραγματοποιήθηκαν στον τομέα των οπωροκηπευτικών και το διαθέσιμο υπόλοιπο μεταφέρθηκε στο 2011.

Σιτηρά

Μετά την καλή εσοδεία και τη γενική πτώση των τιμών των σιτηρών, η υπεραπορρόφηση στον τομέα αυτό οφείλεται πρωτίστως στο γεγονός ότι τα αποθέματα της παρέμβασης αυξήθηκαν από περίπου 1,56 εκατ. τόνους στην αρχή του έτους σε περίπου 5,56 εκατ. τόνους στο τέλος του έτους, κυρίως λόγω των αγορών κριθής.

Επιστροφές για προϊόντα εκτός παραρτήματος 1

Τα κράτη μέλη πραγματοποίησαν χαμηλότερες δαπάνες από τις προβλεπόμενες για την καταβολή επιστροφών για γαλακτοκομικά προϊόντα που ενσωματώνονται στα εξαγόμενα μεταποιημένα γεωργικά προϊόντα, δεδομένου ότι η Επιτροπή καθόρισε μηδενικό ποσοστό επιστροφής τον Νοέμβριο του 2009 μετά τη σημαντική βελτίωση που σημειώθηκε στην αγορά γαλακτοκομικών προϊόντων.

Επισιτιστικά προγράμματα

Η μικρή υποαπορρόφηση στον τομέα αυτό οφείλεται πρωτίστως στο γεγονός ότι ορισμένα κράτη μέλη δεν υλοποίησαν πλήρως το εγκεκριμένο σχέδιο διανομής 2010 για τα σιτηρά και το αποκορυφωμένο γάλα σε σκόνη και ότι δηλώθηκαν μικρότερες από τις προβλεπόμενες διοικητικές δαπάνες και δαπάνες μεταβίβασης και μεταφοράς. Οι εν λόγω δαπάνες αναμένεται να δηλωθούν το 2011.

Φρούτα και λαχανικά

Η υπεραπορρόφηση στον τομέα αυτό οφείλεται πρωτίστως στις υψηλότερες πληρωμές που πραγματοποίησαν τα κράτη μέλη για τα επιχειρησιακά ταμεία για οργανώσεις παραγωγών και για την ενίσχυση σε ομάδες παραγωγών για προαναγνώριση σε σύγκριση με τις πιστώσεις του προϋπολογισμού που ψηφίστηκαν. Οι υψηλότερες αυτές πληρωμές καλύφθηκαν με μεταφορές πιστώσεων από άλλες θέσεις του προϋπολογισμού και από έσοδα τα οποία είχαν διατεθεί στον τομέα αυτό.

Προϊόντα αμπελουργικού τομέα

Τα κυριότερα μέτρα που χρηματοδοτούνται στον τομέα αυτό είναι τα εθνικά προγράμματα στήριξης και το καθεστώς εκρίζωσης. Τα κράτη μέλη υποβλήθηκαν σε ελαφρώς χαμηλότερες δαπάνες για τα εθνικά τους προγράμματα στήριξης, σε σύγκριση με τα προβλεπόμενα στα προγράμματα αυτά ποσά, και, ωστόσο, τα προγράμματα αυτά υλοποιήθηκαν ικανοποιητικά κατά ποσοστό 99% των προβλεπόμενων πιστώσεων. Τα κράτη μέλη πραγματοποίησαν επίσης χαμηλότερες δαπάνες για τις ενισχύσεις που καταβλήθηκαν για το καθεστώς εκρίζωσης σε σύγκριση με το προβλεπόμενο στον προϋπολογισμό ποσό.

Γάλα και προϊόντα γάλακτος

Οι πιστώσεις του τομέα αυτού βασίστηκαν στις αναμενόμενες ανάγκες που προκύπτουν από τη δύσκολη κατάσταση στην αγορά γαλακτοκομικών προϊόντων. Τελικά, παρά τις υψηλότερες πληρωμές που πραγματοποιήθηκαν στον τομέα αυτό το 2010, σημειώθηκε υποαπορρόφηση των εγκεκριμένων πιστώσεων του προϋπολογισμού πρωτίστως λόγω της σημαντικής βελτίωσης των συνθηκών της αγοράς γαλακτοκομικών προϊόντων που επικράτησαν στα τέλη του 2009 και οδήγησαν την Επιτροπή να καθορίσει στο μηδέν το ποσοστό επιστροφής κατά την εξαγωγή γαλακτοκομικών προϊόντων τον Νοέμβριο του 2009 και προκάλεσαν τη διακοπή της ροής αποκορυφωμένου γάλακτος σε σκόνη και βουτύρου στη δημόσια αποθεματοποίηση. Κατά συνέπεια, τα κράτη μέλη πραγματοποίησαν χαμηλότερες πληρωμές για τις επιστροφές κατά την εξαγωγή, ενώ η έξοδος από τη δημόσια αποθεματοποίηση του βουτύρου και του αποκορυφωμένου γάλακτος σε σκόνη είχε ως αποτέλεσμα καθαρό κέρδος όσον αφορά τη δημόσια αποθεματοποίηση των προϊόντων αυτών.

Κεφάλαιο 05 03: Άμεσες ενισχύσεις

Οι πιστώσεις που είχαν ψηφιστεί για το κεφάλαιο αυτό του προϋπολογισμού 2010 ανέρχονταν σε39.273,0 εκατ. ευρώ, ενώ οι πληρωμές ανήλθαν σε περίπου39.675,7 εκατ. ευρώ. Αυτή η προφανής υπεραπορρόφηση οφειλόταν πρωτίστως στο καθεστώς ενιαίας ενίσχυσης, του οποίου οι πιστώσεις πληρωμών είχαν μειωθεί για να ληφθούν υπόψη τα έσοδα ειδικού προορισμού, και καλύφθηκε εν μέρει με τα έσοδα που είχαν διατεθεί για το καθεστώς αυτό στον προϋπολογισμό του 2010 και εν μέρει με μεταφορές πιστώσεων από άλλες θέσεις του προϋπολογισμού.

Κεφάλαιο 05 07: Λογιστικός έλεγχος των γεωργικών δαπανών

Άρθρο 05 07 01: Έλεγχος των γεωργικών δαπανών

Στο άρθρο αυτό εγγράφονται κυρίως τα ποσά που πιστώνονται στον προϋπολογισμό του ΕΓΤΕ μέσω των διορθώσεων που προκύπτουν στο πλαίσιο της εκκαθάρισης των λογαριασμών και λόγω της μη τήρησης των προθεσμιών πληρωμής των δικαιούχων. Το συνολικό ποσό των εν λόγω διορθώσεων ανήλθε σε - 54,2 εκατ. ευρώ. Οι πιστώσεις του προϋπολογισμού που είχαν εγκριθεί από την αρμόδια για τον προϋπολογισμό αρχή ανέρχονταν σε 310 εκατ. ευρώ για τις διορθώσεις αυτές. Η Επιτροπή έκλεισε τον λογαριασμό αυτό μεταφέροντας πιστώσεις που είχαν ψηφιστεί, ύψους 256 εκατ. ευρώ, οι οποίες παρέμειναν διαθέσιμες στο τμήμα του προϋπολογισμού για τις παρεμβάσεις στην αγορά.

ΕΚΤΕΛΕΣΗ ΤΟΥ ΛΟΓΑΡΙΑΣΜΟΥ ΕΣΟΔΩΝ ΕΙΔΙΚΟΥ ΠΡΟΟΡΙΣΜΟΥ

Έσοδα ειδικού προορισμού του ΕΓΤΕ

Τα έσοδα ειδικού προορισμού που μεταφέρθηκαν από το 2009 στο 2010 ανήλθαν σε 141,7 εκατ. ευρώ και χρησιμοποιήθηκαν εξ ολοκλήρου για τη χρηματοδότηση των δαπανών του οικονομικού έτους 2010 σύμφωνα με το άρθρο 10 του δημοσιονομικού κανονισμού. Το ποσό αυτό καλύπτει δαπάνες ύψους 0,7 εκατ. ευρώ για τα επιχειρησιακά ταμεία για οργανώσεις παραγωγών, 140,7 εκατ. ευρώ για το καθεστώς ενιαίας ενίσχυσης, 0,1 εκατ. ευρώ για τη λογιστική εκκαθάριση λογαριασμών προηγούμενων χρήσεων και 0,2 εκατ. ευρώ για τις έρευνες για τη διάρθρωση των γεωργικών εκμεταλλεύσεων.

Τα έσοδα ειδικού προορισμού που εισπράχθηκαν το 2010 ανήλθαν σε 1.010,5 εκατ. ευρώ. Μέρος των εσόδων ειδικού προορισμού που εισπράχθηκαν το 2010, ύψους 105,4 εκατ. ευρώ, χρησιμοποιήθηκε για την κάλυψη των δαπανών που πραγματοποιήθηκαν κατά τη διάρκεια του έτους για τον τομέα των οπωροκηπευτικών και για το καθεστώς ενιαίας ενίσχυσης. Το υπόλοιπο, ύψους 905,1 εκατ. ευρώ, μεταφέρθηκε αυτομάτως στον προϋπολογισμό του 2011 για να χρηματοδοτηθούν δημοσιονομικές ανάγκες του έτους αυτού.

Περισσότερες λεπτομέρειες περιλαμβάνονται στα παραρτήματα 4-Ι και 4-ΙΙ.

Έσοδα ειδικού προορισμού προερχόμενα από τα προσωρινά ποσά αναδιάρθρωσης στον τομέα της ζάχαρης

Το συνολικό ποσό των εσόδων ειδικού προορισμού που καταβλήθηκε από τα κράτη μέλη εντός του 2010 ανήλθε σε606,8 εκατ. ευρώ. και ήταν ίσο με το αρχικά εκτιμηθέν ποσό. Επιπλέον, τα έσοδα ειδικού προορισμού που μεταφέρθηκαν από το 2009 στο 2010 ανήλθαν σε 768,3 εκατ. ευρώ. Ως εκ τούτου, το συνολικό ποσό των εσόδων ειδικού προορισμού που διατίθενται στον προϋπολογισμό της ΕΕ το 2010 υπό τη μορφή προσωρινών ποσών αναδιάρθρωσης έφθασε τα 1.375,1 εκατ. ευρώ. Μετά την καταβολή των ενισχύσεων προς τους δικαιούχους του ταμείου αναδιάρθρωσης στον τομέα της ζάχαρης, τα προσωρινά ποσά αναδιάρθρωσης παρουσιάζουν υπόλοιπο 1.044,8 εκατ. ευρώ, το οποίο μεταφέρθηκε στο 2011.

Περισσότερες λεπτομέρειες περιλαμβάνονται στα παραρτήματα 4-Ι και 4-ΙΙ.

Ταμείο Αναδιάρθρωσης στον τομέα της Ζάχαρης

Κατά τη διάρκεια του οικονομικού έτους 2010, οι συνολικές καθαρές ενισχύσεις που κατέβαλαν τα κράτη μέλη για την αναδιάρθρωση των βιομηχανιών ζάχαρης, για τη διαφοροποίηση και για το ραφινάρισμα της ζάχαρης ανήλθαν κατά προσέγγιση σε 330,3 εκατ. ευρώ. Οι ενισχύσεις αυτές καλύφθηκαν από τα προαναφερόμενα έσοδα που προέκυψαν από τα προσωρινά ποσά αναδιάρθρωσης στον τομέα της ζάχαρης και ιδίως από τα έσοδα ειδικού προορισμού που μεταφέρθηκαν από το 2009 στο 2010.

Περισσότερες λεπτομέρειες περιλαμβάνονται στο παράρτημα 3.

ΚΑΤΑΝΟΜΗ ΑΝΑ ΤΥΠΟ ΔΑΠΑΝΩΝ

Οι συνολικές δαπάνες του ΕΓΤΕ ανέρχονται σε 44.046 εκατ. ευρώ (εκτός του Ταμείου Αναδιάρθρωσης στον τομέα της Ζάχαρης). Στη συνέχεια εμφανίζεται η κατανομή αυτών των δαπανών στις σημαντικότερες κατηγορίες μαζί με το ποσοστό που αντιπροσωπεύουν στις συνολικές δαπάνες του ΕΓΤΕ όσον αφορά το 2010:

Αποθήκευση

Οι δαπάνες αποθεματοποίησης ανήλθαν σε 93,6 εκατ. ευρώ, δηλ. σε ποσοστό 0,21% του συνόλου. Τα κυριότερα προϊόντα που αποθεματοποιήθηκαν ήταν τα σιτηρά, το κρασί, το ελαιόλαδο και το τυρί.

Επιστροφές κατά την εξαγωγή

Οι δαπάνες για επιστροφές κατά την εξαγωγή ανήλθαν σε 385,1 εκατ. ευρώ, δηλ. σε ποσοστό 0,87% του συνόλου και αφορούσαν κυρίως τα γαλακτοκομικά προϊόντα, το χοιρινό κρέας, τα προϊόντα εκτός παραρτήματος 1 και το βόειο κρέας.

Άλλα μέτρα παρέμβασης στην αγορά

Εκτός από την αποθεματοποίηση και τις επιστροφές κατά την εξαγωγή, οι δαπάνες για άλλα μέτρα παρέμβασης στην αγορά ανήλθαν σε 3.454,8 εκατ. ευρώ, δηλ. σε ποσοστό 7,84% του συνόλου του έτους. Η κατηγορία αυτή καλύπτει δαπάνες που αφορούν κυρίως τα σιτηρά, τα επισιτιστικά προγράμματα, τα οπωροκηπευτικά, το κρασί, το γάλα και τα γαλακτοκομικά προϊόντα, το βόειο κρέας και το χοιρινό κρέας. Οι δαπάνες αυτές καλύπτουν και άλλα μικρά ποσά και περιλαμβάνουν τις διορθώσεις που προέκυψαν από τον λογιστικό έλεγχο των γεωργικών δαπανών.

Άμεσες ενισχύσεις

Οι δαπάνες για άμεσες ενισχύσεις ανήλθαν σε 39.675,7 εκατ. ευρώ, δηλ. σε ποσοστό 90,1% επί του συνόλου.

Άμεσες δαπάνες υπό καθεστώς κεντρικής διαχείρισης

Οι δαπάνες αυτές, ύψους 443,9 εκατ. ευρώ, ήτοι 1,01%, καταβλήθηκαν απευθείας από την Επιτροπή και ως επί το πλείστον κάλυψαν τις δαπάνες που αφορούσαν τα κτηνιατρικά και φυτοϋγειονομικά μέτρα, καθώς και τη γεωργική λογιστική και τις γεωργικές έρευνες.

Αγροτική ανάπτυξη

Ο προϋπολογισμός του 2010 για το τμήμα Εγγυήσεων του πρώην ΕΓΤΠΕ δεν προέβλεπε πιστώσεις ανάληψης υποχρεώσεων[9]. Παράλληλα, τα κράτη μέλη δήλωσαν ανακτήσεις ποσών που είχαν καταβληθεί προηγουμένως, ύψους -7,1 εκατ. ευρώ.

Η εξέλιξη αυτής της κατανομής των δαπανών όσον αφορά την περίοδο 2005-2010 εμφανίζεται στο παράρτημα 6.

[pic]

[pic]

[pic]

[pic]

[pic]

[pic]

[pic]

[1] Η διαδικασία αυτή παρουσιάζεται στο παράρτημα 1.

2 Το ποσό των 300 εκατ. ευρώ που προβλεπόταν για την ειδική στήριξη του γαλακτοκομικού τομέα είχε αρχικά τεθεί σε αποθεματικό.

[2] Τα ποσά αυτά δεν εγγράφονται στις γραμμές του προϋπολογισμού για τα έσοδα (άρθρο 670 για τα έσοδα ειδικού προορισμού του ΕΓΤΕ), αλλά αναφέρονται στα σχόλια του προϋπολογισμού για το εν λόγω άρθρο.

[3] Τα ποσά αυτά δεν εγγράφονται στις γραμμές του προϋπολογισμού για τα έσοδα (άρθρο 680 για τα προσωρινά ποσά αναδιάρθρωσης στον τομέα της ζάχαρης), αλλά αναφέρονται στα σχόλια του προϋπολογισμού για το εν λόγω άρθρο.

[4] p.m.: "pour mémoire" – προς υπόμνηση.

[5] ΕΕ L 209 της 11.8.2005, σ. 1.

[6] Αυτές οι μηνιαίες δηλώσεις δαπανών διαβιβάζονται από τα κράτη μέλη μαζί με τη δήλωση στις 10 του μήνα N+1

[7] Οι λεπτομερείς δηλώσεις διαβιβάζονται κάθε μήνα από τα κράτη μέλη (με τον πίνακα 104) στις 20 του μήνα N+1

[8] Το ποσό αυτό περιλαμβάνει πληρωμές ύψους 4,8 εκατ. ευρώ που πραγματοποιήθηκαν για τον τομέα πολιτικής 17 με βάση τόσο τα έσοδα ειδικού προορισμού που μεταφέρθηκαν από το 2009 στο 2010 όσο και τα νέα έσοδα ειδικού προορισμού νέα έσοδα ειδικού προορισμού που εισπράχθηκαν εντός του 2010.

[9] Η αγροτική ανάπτυξη εχρηματοδοτείτο από το πρώην Ευρωπαϊκό Γεωργικό Ταμείο Προσανατολισμού και Εγγυήσεων - Τμήμα Εγγυήσεων (ΕΓΤΠΕ) - περίοδος προγραμματισμού 2000-2006.